Bekzod Mirzaahmedov MIB Namangan viloyat boshqarmasi boshlig‘i etib tayinlandi

Majburiy ijro byurosining Namangan viloyat boshqarmasiga yangi rahbar tayinlandi. Bu haqda “Daryo” muxbiri Azizbek Abduvaliyev xabar bermoqda.

O‘zbekiston Respublikasi bosh prokurori buyrug‘i bilan Bekzod Mirzaahmedov Bosh prokuratura huzuridagi Majburiy ijro byurosining Namangan viloyat boshqarmasi boshlig‘i lavozimida ish boshladi.
Bungacha ushbu lavozimda Dilmurod Umaraliyev faoliyat yuritgan va bosh prokurorning tegishli buyrug‘i bilan Namangan viloyat prokurorining o‘rinbosari lavozimiga tayinlangan edi.
Mirzaahmedov 1982-yil Namangan viloyatida tug‘ilgan. 2003—2017-yillarda Bosh prokuratura huzuridagi Iqtisodiy jinoyatlarga qarshi kurashish departamentida turli vazifalarda mehnat qilgan. 2017-yildan esa MIB Namangan viloyat boshqarmasi boshlig‘i o‘rinbosari sifatida faoliyatini davom ettirgan.
Mazkur tayinlovga qadar B.Mirzaahmedov MIB Namangan viloyat boshqarmasi tumanlararo bo‘limi boshlig‘i vazifasida ishlab kelayotgan edi.